**Beszámoló**

**2019. május 7-i Veszprém Aréna látogatásról**

A Bajnokok Ligája kölni négyes döntőjére készülő Veszprém tempóját bő tíz percig bírta a Gyöngyös, 8–8-ig remekül tartotta magát a vendégcsapat. Ezt követően azonban sorozatban ötöt lőttek a hazaiak, a 25. percben pedig már tíz volt a különbség.

Sok izgulni való nem volt, hiszen a szünet után is csak követte a Gyöngyös csapata a Veszprémet, bár egyre jobban játszottak, ötletesek voltak, és fontos gólokat lőttek.

A Telekom Veszprém 38–32-re legyőzte hazai pályán a Gyöngyöst a férfi kézilabda NB I-ben. A bakonyi együttes ezzel bebiztosította helyét a bajnoki döntőben, amelyben ellenfele ezúttal is a Mol-Pick Szeged lesz.

A mérkőzést követően az Allegro Étteremben fogyasztottuk el finom vacsoránkat. Közben beszélgettünk most szerzett élményeinkről.

 





